stanford-oval/wikipedia huggingface dataset:
Michael Tinsley

| Mitalit | Mitalit | Mitalit |  |
| --- | --- | --- | --- |
|  Michael Tinsley Lontoon olympialaisissa 2012. |  Michael Tinsley Lontoon olympialaisissa 2012. |  Michael Tinsley Lontoon olympialaisissa 2012. |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | 400 m aitajuoksu |  |
| MM-kilpailut  | MM-kilpailut  | MM-kilpailut  |  |
|  Hopeaa | Moskova 2013 | 400 m aitajuoksu |  |
Michael Tinsley (s. 21. huhtikuuta 1984 Little Rock, Arkansas) on yhdysvaltalainen yleisurheilija. Hän kilpaili urallaan 400 metrin aitajuoksussa.
Ura

Tinsley sijoittui kolmanneksi Yhdysvaltain ulkoratojen mestaruuskilpailuissa vuonna 2010 ajalla 48,46 sekuntia. Hän voitti vuonna 2012 Yhdysvaltain olympiakarsinnan ja ansaitsi paikan olympiajoukkueessa.
Tinsley voitti olympialaisissa alkueränsä ajalla 49,13 sekuntia. Semifinaalissa hän juoksi oman kauden parhaan aikansa 48,13. 6. elokuuta hän sijoittui finaalissa hopealle juoksemalla ennätyksensä 47,91. Sitä ennen hänen ennätyksensä oli 48,02 vuodelta 2007.
Tinsley voitti Yhdysvaltojen-mestaruuden 2013. Moskovan MM-kilpailuissa hän sai hopeaa ennätyksellään 47,70. Hän hävisi kilpailun voittaneelle Jehue Gordonille vain sadasosasekunnin.
Tinsley sijoittui kahdeksanneksi Pekingin MM-kilpailuissa 2015. Hän sijoittui 2016 Yhdysvaltojen-mestaruuskilpailuissa kolmanneksi. Rio de Janeiron olympialaisissa hän karsiutui alkuerissä.
Mir (kyläyhteisö Venäjällä)

Mir kyläyhteisön jäsenistöä.
Mir on perinteisestä kyläyhteisöstä, kyläkunnasta ja volostista käytetty nimitys, joka viittaa erityisesti maanomistukselliseen näkökulmaan. Siinä talonpojat omistivat yhteisesti viljelemänsä kylän maan. Järjestelmä toimi vuosina 1600-1911.
Mir (ven. мир) tarkoittaa venäjän sanana monenlaisia asioita, muun muassa maata ja rauhaa. Maanomistuksellinen merkitys saattaa alun perin viitata slaavilaiseen perheyhteisöön. Maaorjuuden tullessa käytäntöön Venäjällä 1600-luvulla miristä tuli keskinäinen yhteisvastuullinen verotuksellinen ja takausyhteisö. On huomattava, että venäjän kielessä sana "maaorjuus" ei yhdisty "orjuuteen" (рабство). Mir-järjestelmässä talonpojat olivat "turpeeseen sidottuja" määräajan, jonka jälkeen sopimus uusittiin. Mir-järjestelmän synty ajoittuu kehitysjaksoon, jolloin siirryttiin kaskiviljelystä pysyvään vuoroviljelyyn.
Mir-jako uudistettiin noin viidentoista vuoden välein.
Kyläkunnat muodostettiin valtion talonpoikien keskuudessa vuonna 1837 ja entisten maaorjien parissa vuonna 1861. Niiden hallinto käsitti talonisäntien kyläkokouksen (ven. selski shod) ja kylänvanhimman (selskaja starosta). Kyläkunnalla saattoi olla myös muita toimihenkilöitä kuten veronkantajia, kirjureita, viljavaraston, koulun tai sairaalan valvojia ym. Useampi kyläkunta muodosti volostin eli kunnan.
Mir säilyi myös maaorjuuden lakkauttamisen jälkeen 1861, jolloin maan omistus siirtyi isänniltä talonpoikien yhteisomistukseen. Hallitus lunasti maat isänniltä, ja lunastusmaksu jäi talonpoikien vähitellen suoritettavaksi. Tämän reformin tarkoituksena arvellaan olleen hallinnolle eduksi, koska näennäinen maan yksityisomistus veisi pohjaa todelliselta maareformilta ja sosialismin kannatuksen kasvulta. Talonpoikia ei tilanne kuitenkaan tyydyttänyt, vaan he vaativat saada viljellä maata "isiensä tapaan".
Tsaari Aleksanteri III:n aikainen maatalousministeri Nikolai Bunge loi vuonna 1882 talonpoikais-maapankin, joka ryhtyi ostamaan maata suurtilallisilta ja myymään sitä talonpojille. Rahoituksesta perittävää korkoa kuitenkin pidettiin uutena verona. Maata siirtyi tälläkin menetelmällä toimettomilta suurtilallisilta mir-järjestelmään. Vastaavasti sisäasiainministerinä toiminut kreivi Dmitri Tolstoi perusti 1885 aatelis-maapankin, ja tähän liittyen peruuntui Bungen ajatus siitä, ettei maata saanut myydä kuin sitä itse muokkaavalle väestölle. Venäjän suurilukuinen maalaisaatelisto poistui osittain rahoineen länteen tuhlaamaan rahojaan.
Mir kaikessa sekavuudessaan ja monimutkaisuudessaan esti maatalouden kehitystä ja koneistusta.
Conquering the Throne

| Conquering the Throne Hate Eternal |
| --- | --- | --- |

Studioalbumin tiedot
 Äänitetty : helmikuu 1999 –  toukokuu 1999
 Julkaistu: 2. marraskuuta 1999
 Tuottaja(t): Erik Rutan
 Tyylilaji: death metal
 Kesto: 32.03
 Levy-yhtiö: Earache
 Levymerkki: Wicked World
Hate Eternal muut julkaisut
|   | Conquering the Throne 1999 | King of All Kings 2002 |
Conquering the Throne on Hate Eternalin esikoisalbumi, joka julkaistiin 2. marraskuuta 1999.
Levyn kansitaide on Hans Memlingin maalauksen The Last Judgementin oikea puolisko, joka kuvaa helvettiä.[lähde? ]
Kappaleet

Praise of the Almighty – 2.38
Dogma Condemned – 3.00
Catacombs – 3.16
Nailed to Obscurity – 2.22
By His Own Decree – 3.25
The Creed of Chaotic Divinity – 2.58
Dethroned – 2.36
Sacrilege of Hate – 2.22
Spiritual Holocaust – 3.27
Darkness by Oath – 4.11
Saturated in Dejection – 3.08
Kokoonpano

Erik Rutan – kitara, laulu
Jared Anderson – taustalaulu, basso
Tim Yeung – rummut
Doug Cerrito – kitara
Arvostelut

AllMusic:
Soundi:
Aiheesta muualla

Conquering the Throne Discogsissa. (englanniksi)
Albumi Conquering the Throne Encyclopaedia Metallum -sivustolla (englanniksi)
Minyeo-ui tansaeng

| Minyeo-ui tansaeng> 미녀의 탄생 |
| --- | --- |
Tyyli:  draama
Kestoaika:  60 min
Pääosissa:   Joo Sang-wook  Han Ye-seul  Jung Gyu-woon 
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  1. marraskuuta 2014 – 11. tammikuuta 2015
Jaksoja:  21
Tuotanto
Tuotantoyhtiö(t):  Donuts Entertainment
Aiheesta muualla
Virallinen sivusto
IMDb
Minyeo-ui tansaeng (kor. 미녀의 탄생, engl. Birth of a Beauty) on televisioyhtiö SBS:n esittämä eteläkorealainen TV-sarja. Sen päärooleissa ovat Joo Sang-wook, Han Ye-seul ja Jung Gyu-woon.
Aiheesta muualla

Viralliset kotisivut
Minuuttipeliä

| Minuuttipeliä |
| --- | --- |
 Sarjan tunnus
Tyyli:  viihdeohjelma
Kestoaika:  40 min
Pääosissa:  Marko Keränen
Verkko:  MTV3
Esitetty:  21. maaliskuuta 2011 – 6. kesäkuuta 2011
Tuotantokausia:  1
Tuotanto
Tuottaja(t):  Hannu Annala Alex Laszlo Mari Rasimus/MTV3 Jenni Sirén Sanna Padua
Vastaava(t) tuottaja(t):  Tarja Pääkkönen Milla Bruneau
Ohjaaja(t):  Niko Nykänen Pasi Saharinen
Leikkaaja(t):  Teemu Luoma
Kuvaaja(t):  Anne Ruotsalainen
Tuotantoyhtiö(t):  Metronome Film & Television Oy
Aiheesta muualla
Virallinen sivusto
Minuuttipeliä on suomalainen MTV3-kanavalla esitetty viihdeohjelma ja game show, jota vuonna 2011 juonsi tanssija ja tanssinopettaja Marko Keränen. Kilpailijat ottavat osaa sarjaan 60 sekunnin haasteita, joissa käytetään jokaisesta kotitaloudesta saatavia esineitä.
Sarjan ensimmäinen jakso esitettiin 21. maaliskuuta 2011. Sarjan ensimmäistä jaksoa MTV3-kanavalla katsoi 537 000 yli 10-vuotiasta henkilöä. Sarja perustuu maailmalla huippusuosittuun Minute to Win It -formaattiin. Formaatin pohjalta on tehty muun muassa kortti-, lauta-, Wii- sekä Nintendo DS -pelit.
Pelattavuus

Alussa kilpailijalle esitetään pelin toimintasuunnitelma ja hänen tulee suoriutua ensimmäisestä tehtävästä 60 sekunnissa voittaakseen 100 euroa ja saavuttaakseen seuraavan tason. Kun kilpailija on suorittanut onnistuneesti kolmannen tai kuudennen tason, hän saa pitää kyseisellä tasolla olevan rahasumman.
Tehtävien vaikeus lisääntyy vähitellen pelin aikana. Jos tehtävän aika loppuu tai sen vaatimuksia ei täytetä (esimerkiksi kilpailija uupuu), hän menettää elämän. Jos kilpailija menettää kolme elämää, peli päättyy ja kilpailijan voitot tippuvat edelliseen takuusummaan.
Kun kilpailija on suorittanut onnistuneesti jonkin tason, hän voi lähteä pelistä ne rahat mukanaan, jotka hän on ansainnut. Jos kilpailija kuitenkin valitsee suoritettavakseen seuraavan tason, hän ei voi poistua pelistä ennen kuin on suorittanut sen tai menettänyt kaikki kolme elämäänsä.
Chattanoogan taistelu

Chattanoogassa käytiin Yhdysvaltain sisällissodassa useita taisteluja:
Ensimmäinen Chattanoogan taistelu (7.–8. kesäkuuta 1862)
Toinen Chattanoogan taistelu (21. elokuuta 1863)
Chattanoogan sotaretki (syys–marraskuu 1863), sarja yhteenottoja Chattanoogan alueella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chattanoogan taistelu”, voi hakea sivunnimihaulla, laajalla sivunnimihaulla tai tekstihaulla.
Mew (yhtye)

| Mew |
| --- | --- |
 2018
Tiedot
Toiminnassa:  1995–
Tyylilaji:  indie rock  pop  progressiivinen rock  alternative rock
Kotipaikka:  Tanska
Laulukieli:  englanti
Jäsenet:  Jonas Bjerre, laulu, kitara   Bo Madsen, kitara   (1995–2015) Silas Graae, rummut   Johan Wohlert, basso (1995-2006, 2014-)  
Levy-yhtiö:  Sony BMG, 2003–  
Aiheesta muualla
Kotisivut
Infobox OKNimi-testi OK: 
Mew on vuonna 1995 perustettu tanskalainen popmusiikkia ja progressiivista rockia yhdistelevä yhtye. Yhtyeen muodostivat Jonas Bjerre, Bo Madsen, Johan Wohlert sekä Silas Graae, mutta Johan Wohlertista tuli isä, mikä johti katkeraan valintaan perheen hyväksi vuonna 2006. Vuonna 2014, kahdeksan vuoden tauon jälkeen, julkistettiin kuitenkin tieto Wohlertin paluusta yhtyeeseen.
Jonas Bjerre, Bo Madsen ja Johan Wohlert tapasivat koulussaan Hellerupissa. Heidän piti tehdä elokuva ihmisen maapalloa kohtaan aiheuttamasta tuhosta. He tekivät filmipätkän äänet sekä visuaalisen puolen. Hyvinä ystävinä Jonas, Bo ja Johan päättivät perustaa myös bändin, vaikkei kukaan ollut erikoistunut minkään soittimen soitossa. Noin vuoden soitettuaan bändi tutustui kolme vuotta nuorempaan Silakseen, jonka he olivat kuulleet soittavan rumpuja. Rumpalia bändissä ei vielä ollut, joten Silas otettiin pian mukaan.
Bändin visuaalisen taiteen opiskelutaustan voi havaita Mewin keikoilla. Bändi haluaa tehdä keikoistaan mahdollisimman ainutlaatuisia ja myös visuaalisesti näyttäviä ja keikoilla on usein takaseinälle heijastettu bändin jäsenten itsensä tekemiä visualisointeja.
Bändin vaikutteina on vahvasti ollut esimerkiksi Dinosaur Jr, Genesis ja Pixies. Bändin musiikki ei kuitenkaan muistuta paljoakaan vaikuttajiensa tyyliä vaan on luonut aivan oman tyylinsä, joka omanlaisen soundinsa lisäksi etsii uusia tapoja tehdä musiikkia, albumeja tai keikkoja. Mewin tunnistaa viimeistään Jonas Bjerren korkeasta surumielisestä äänestä. Joidenkin mielestä Mew on parhaimmillaan äänityksissään sillä oikeita sävyjä on vaikea tavoittaa keikalla ja bändin kappaleissa on usein useampia soittimia kuin jäseniä. Keikoilla Mewiä avustaakin usein ylimääräinen kosketinsoittaja.
Mewin debyyttialbumi A Triumph For Man julkaistiin vuonna 1997 ja toinen albumi Half the World is Watching Me 2000. Vuonna 2003 Mew solmi kansainvälisen levytyssopimuksen Sony Musicin kanssa ja keväällä julkaistiin albumi Frengers. Se sisälsi sekä uutta tuotantoa että vanhoja kappaleita kahdelta aikaisemmalta levyltä. Siitä on peräisin nimen lisänimi ”Not quite friends, not quite strangers” eli osa tavallaan tuttuja kappaleita (tosin uudistettuna) ja osa aivan uusia. Frengers oli tavallaan myös yhtyeen toinen debyyttialbumi. Se oli nimittäin bändin ensimmäinen kansainvälinen julkaisu. Syyskuussa 2005 Mew julkaisi neljännen albuminsa And the Glass Handed Kites, joka sisälsi jo melko progressiivisiakin piirteitä. Albumin kappaleet on yhdistetty toisiinsa taukoamattomaksi kokonaisuudeksi. Syyskuussa 2006 ilmestyi uusintapainos A Triumph For Manista.
Jäsenet

Jonas Bjerre – laulu, kitara (1995–)
Bo Madsen – kitara (1995–2015)
Johan Wohlert – basso (1995–2006, 2014–)
Silas Graae – rummut (1996–)
Bastian Juel – basso livekeikoilla (2006–2014)
Nick Watts – kosketinsoittimet ja lisäkitara livekeikoilla (2006–)
(Bändin jäsenet soittavat myös vaihtelevasti kosketinsoitinosuuksia.)
Diskografia > Albumit

A Triumph For Man (1997)
A Triumph for Man (2006) (uusintapainos, bonuslevy)
Half the World is Watching Me (2000)
Half the World is Watching Me (2007) (uusintapainos)
Frengers (2003)
And the Glass Handed Kites (2005)
No More Stories/Are Told Today/I'm Sorry/They Washed Away//No More Stories/The World Is Grey/I'm Tired/Let's Wash Away (2009)
Eggs Are Funny (2010)
+ - (2015)
Visuals (2017)
Diskografia > DVD:t

Live in Copenhagen (2006)
Aiheesta muualla

Yhtyeen kotisivut (englanniksi)
MewX – Kolmikielinen  Mew-sivusto (tanskaksi, englanniksi, suomeksi)
Mew Myspacessa (englanniksi)
Matriisielementti

Matriisielementti on kvanttimekaniikassa käytetty termi, jonka avulla tyypillisesti observaabeleita kuvaaville lineaarioperaattoreille saadaan aikaiseksi matriisiesitys. Matriisielementti lasketaan operaattorista operoimalla siihen vasemmalta ja oikealta tilavektoreilla.
Oletetaan, että tilat  \{|n\rangle \} muodostavat täydellisen kannan. Merkitään näitä vastaavia  konjugaattitilojen joukkoa merkinnällä  \{\langle m|\}. Tällöin lineaarioperaattorin  {\hat {A}} matriisielementti on
A_{mn}\equiv \langle m|{\hat {A}}|n\rangle .
Esimerkiksi paikka-avaruuden tilavektorit (aaltofunktiot) ovat muotoa  \psi _{n}({\vec {r}}) jonka konjugaattitila on  \psi _{n}^{*}({\vec {r}}). Tällöin matriisielementti on
A_{mn}\equiv \int {\vec {dr}}{\vec {dr}}'\psi _{m}^{*}({\vec {r'}}){\hat {A}}(r',r)\psi _{n}({\vec {r}}).
Integrointialueena toimii koko paikka-avaruus.
Esimerkki: spin-1/2

Spin-1/2 -hiukkasten spin-aaltofunktiot ovat muotoa
\psi ={\begin{pmatrix}a\\b\end{pmatrix}},
missä a ja b ovat kompleksilukuja. Tämän spin-avaruuden operaattorit ovat lineaarikombinaatioita Paulin spin-matriiseista  \sigma _{i},  i\in 0,1,2,3 (tai  i\in 0,x,y,z).  \sigma _{0} on avaruuden identiteettimatriisi. Valitaan kannaksi tilat
|0\rangle \equiv {\begin{pmatrix}1\\0\end{pmatrix}}\quad {\text{ja}}\quad |1\rangle \equiv {\begin{pmatrix}0\\1\end{pmatrix}}
ja
Näin esimerkiksi matriisin  \sigma _{1} matriisielementit ovat
\langle 0|\sigma _{1}|0\rangle =0\quad \langle 0|\sigma _{1}|1\rangle =1\quad \langle 1|\sigma _{1}|0\rangle =1\quad {\text{ja}}\quad \langle 1|\sigma _{1}|1\rangle =0.
Käyttö

Matriisielementit ovat hyödyllisiä erityisesti erilaisia energiatasosiirtymiä tarkasteltaessa. Siirtymien valintasäännöt määräytyvät yleensä juuri matriisielementeistä. Jos halutaan tutkia millaisia häiriöitä tietty häiritsevä voima systeemiin tuo, etsitään tuota voimaa kuvaavan häiriöpotentiaalin matriisielementit jossain systeemin luonnollisessa kannassa. Jos matriisielementti joidenkin tilojen välillä häviää, myös vastaavaa transitiota ei voida kyseisellä voimalla saada aikaiseksi.
Atomien elektronien energiatilojen välisiä transitioita ulkoisessa sähkökentässä kuvataan yleisesti matriisielementtien avulla. Dipolikenttä saa esimerkiksi aikaan transitioita, joissa elektronin pääkvanttiluku muuttuu yhdellä ylös- tai alaspäin. Muuntyyppisten transitioiden matriisielementit ovat nollia.
David Crawshay

| Mitalit> Maa:   Australia.Miesten soutu. Olympialaiset  | Mitalit> Maa:   Australia.Miesten soutu. Olympialaiset  | Mitalit> Maa:   Australia.Miesten soutu. Olympialaiset  | Maa:   Australia> Miesten soutu. |
| --- | --- | --- | --- |
|  Kultaa | Peking 2008 | pariairokaksikko |  |
| MM-kilpailut  | MM-kilpailut  | MM-kilpailut  |  |
|  Hopeaa | Poznań 2009 | pariaironelonen |  |
|  Hopeaa | Aiguebelette 2015 | pariaironelonen |  |
|  Pronssia | Karapiro 2010 | pariaironelonen |  |
David William Crawshay (s. 11. elokuuta 1979 Carlton, Victoria) on australialainen soutaja. Hän voitti vuoden 2008 kesäolympialaisissa Pekingissä kultaa pariairokaksikossa. Kesäolympialaisissa 2004 Ateenassa hän sijoittui pariaironelosessa seitsemänneksi ja kesäolympialaisissa 2012 Lontoossa pariairokaksikossa kahdeksanneksi. Myös Crawshayn serkku Sarah Outhwaite-Tait on kilpaillut olympialaisissa.
Crawshay on osallistunut useasti soudun maailmanmestaruuskilpailuihin ja saanut niissä hopea- (2009, 2015) ja pronssimitalit (2010).
Mauthausenin muistomerkki

Mauthausenin muistomerkki
Mauthausenin muistomerkki on muistomerkki, joka rakennettiin kaikkien Mauthausen-Gusenin keskitysleirissä kärsineiden muistoksi. Muistomerkki sijaitsee Mauthausenin kylässä Itävallassa lähellä keskitysleiriä. Muistomerkin on kustantanut Israelin valtio. Muistomerkki esittää menoraa.
Mir (maksujärjestelmä)

Venäjän federaation kansallisen Mir-maksujärjestelmän logo.
Venäjän federaation kansallisen Mir-maksujärjestelmän pääkonttori Moskovassa (2020).
Venäjän federaation kansallisen Mir-maksujärjestelmän pankkikortti (2015).
Mir (ven. Мир; suom. ’maailma, rauha’) on Venäjän kansallinen maksujärjestelmä.  Järjestelmä luotiin Venäjään vuoden 2014 jälkeen kohdistettujen pakotteiden seurauksena, ja otettiin käyttöön 1. huhtikuuta 2015 lähtien.
Mir-maksujärjestelmän kehittämisessä keskeisenä apuna oli belgialainen OpenWay-yhtiö, joka jatkoi toimintaansa Venäjällä vuoden 2014 pakotteiden jälkeenkin kulissiyhtiöiden välityksellä. Maksutapahtumat Mir-järjestelmssä välittää Venäjän keskuspankin omistama Venäjän kansallinen korttimaksujärjestelmä -yhtiö (ven. АО «Национальная система платежных карт», AO Natsionalnaja sistema platežnyh kart, lyhennys NSPK). Järjestelmään sisältyy vuonna 2019 käynnistetty mobiilimaksujen -ja pankkisiirtojen käyttömahdollisuus (ven. Система быстрых платежей, Sistema bystryh platežei; lyhennys СБП, SBP).
Pakotteiden vuoksi useiden venäläisten pankkien maksukorttien MasterCard- ja Visa-toimintojen käyttö estettiin vuonna 2014 ulkomailla myönnetyillä korteilta sekä joidenkin venäläispankkien pankkien osalta. Useat suuret venäläispankit jatkoivat näiden pankki- ja luottokorttien myöntämistä; käyttö jatkui vuoteen 2022 saakka. Vuonna 2017 säädetyllä lailla Venäjällä toimineet pankit velvoitettiin ohjaamaan valtiolliset maksusuoritukset ainoastaan NSPK-maksujärjestelmän kautta. Siksi kymmenet miljoonat asiakkaat saivat tai hankkivat verraten nopeasti Mir-järjestelmän mukaisen maksukortin voidakseen esimerkiksi nostaa kuntien tai valtion organisaatioiden maksamia palkkojaan, etuuksiaan tai eläkkeitään. Säädöksestä seurannut laajamittainen siirtymä Mir-maksukortteihin tapahtui vuosien 2017-2020 aikana.
Aiheesta muualla

Kuvia tai muita tiedostoja aiheesta Mir (maksujärjestelmä) Wikimedia Commonsissa
David Cox

David Cox -nimisiä henkilöitä ovat olleet:
David Cox  (1783–1859), englantilainen maisemamaalari
David Cox (1924–2022), englantilainen tilastotieteilijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”David Cox”, voi hakea sivunnimihaulla, laajalla sivunnimihaulla tai tekstihaulla.
David Cowie

David Cowie (7. elokuuta 1802 Montrose, Skotlanti – 3. maaliskuuta 1874 Turku) oli Skotlannissa syntynyt ja Suomeen muuttanut mekaanikko ja insinööri.
Cowie työskenteli 1833–1836 Samuel Owenin konepajalla Tukholmassa ja meni naimisiin Owenin tyttären Frances Owenin (1799–1877) kanssa. Vuonna 1836 hän muutti Suomeen ja oli aluksi toimessa Fiskarsin konepajalla kunnes hän perusti 1843 yhdessä ruotsalaisen konepiirtäjän Anders Thalus Ericssonin kanssa Turkuun Aurajoen itärannalle Ericsson & Cowien konepajan jossa rakennettiin laivojen höyrykoneita ja höyrykattiloita. Ericsson myi osuutensa Turun konepajasta vuonna 1857 Fiskarsin ruukinpatruunan John Jacob von Julinin veljelle Erik Julinille ja konepajan toiminta jatkui nimellä Cowie & Co. Cowie myi osuutensa konepajasta vuonna 1862 William Crichtonille ja vuonna 1866 hän perusti Åbo Ångbränneri-nimisen viinatehtaan Turkuun. Cowie kuoli 71-vuotiaana ja hänet on haudattu Turun vanhalle hautausmaalle. Cowien perustama viinatehdas jatkoi toimintaansa vuonna 1880 muodostettuna osakeyhtiönä Aura Nya Ångbränneri Ab joka toimi 1910-luvulle saakka.
Maverick

Maverick tarkoittaa seuraavia asioita:
Maverick, vuoristorata Cedar Point -huvipuistossa Ohiossa
Maverickin piirikunta, piirikunta Texasissa
Maverick Records, yhdysvaltalainen levy-yhtiö
Maverick, vuoden 1957 televisiosarja
Maverick, vuoden 1994 elokuva
Maverick, sarjakuvahahmo David Northin alkuperäinen nimi
The Mavericks, yhdysvaltalainen country-yhtye
Ford Maverick, Fordin automalli
AGM-65 Maverick, ilmasta maahan -ohjus
Dallas Mavericks, NBA-koripalloseura
Maverick Minds, tamperelainen musiikkituottajakaksikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maverick”, voi hakea sivunnimihaulla, laajalla sivunnimihaulla tai tekstihaulla.
Chukwudiebere Maduabum

| Chukwudiebere Maduabum |
| --- | --- |

Henkilötiedot
Koko nimi:  Chukwudiebere Arthur Maduabum
Syntynyt: 19. maaliskuuta 1991 (ikä 33) Lagos, Nigeria
Kansalaisuus:   Nigeria
Koripalloilija
Lempinimi:  Chu, Chu-Chu
Pelipaikka:  Iso laitahyökkääjä / Sentteri
Pituus:  206 cm
Paino:  110 kg
NBA-varaus:  56. varaus 2011 (Los Angeles Lakers)
Pelaajaura
Seurajoukkueet
2009 2010 2011–2012 2013 2013 2014 2014 2015 2015 2015  :  Dodan Warriors Kano Pillars Bakersfield Jam Al-Shamal Tallinna Kalev Khasiin Khuleguud Fort Wayne Mad Ants Tallinna Kalev Tampereen Pyrintö → Tampereen Pyrintö II (Mongolia) Kagoshima Rebnise
Chukwudiebere Arthur Maduabum (s. 19. maaliskuuta 1991 Lagos) on nigerialainen koripalloilija, pelipaikaltaan iso laitahyökkääjä tai sentteri. Vuonna 2011 NBA:han varatun Maduabumin NBA-pelioikeudet kuuluvat Cleveland Cavaliersille.
Pelaajaura

Maduabum on nigerialaisen Ibadanin kasvatti. Hän aloitti pelaajauransa kotimaassaan eikä pelannut pohjoisamerikkalaisissa yliopistoissa. Kaudella 2010–2011 Maduabum pelasi NBA:n kehityssarjassa kolme ottelua Bakersfield Jamissa. Hänen kautensa katkesi kuitenkin viisumiongelmiin. NBA:n kesän 2011 varaustilaisuudessa Los Angeles Lakers varasi asiantuntijoiden yllätykseksi Maduabumin 56. vuorolla. Lakers vaihtoi Maduabumin pelioikeudet jo saman päivän aikana Denver Nuggetsin kanssa saaden toisen kierroksen varausvuoron vuodelle 2013.
Seuraavalla kaudella Maduabum pelasi Jamissa yhden ottelun. Kaudella 2013–2014 hän pelasi ensin Qatarissa ja syyskaudella virolaisessa Tallinna Kalevissa kansallista pääsarjaa ja Baltian liigaa. Kevätkauden hän pelasi Mongoliassa.
Alkukauden 2014–2015 Maduabum pelasi NBA:n kehityssarjaa Fort Wayne Mad Antsissa, jossa hän kirjautti tilastoikseen 4,8 pistettä, 4,0 levypalloa ja 1,5 torjuntaa ottelua kohden. Tammikuussa 2015 Maduabum siirtyi takaisin Tallinna Kaleviin. 19. helmikuuta 2015 usean joukkueen kesken tehdyssä kaupassa Philadelphia 76ers sai kaksi vuoden 2015 ensimmäisen kierroksen varausvuoroa, yhden vuoden 2015 toisen kierroksen varausvuoron, Isaiah Canaanin, JaVale McGeen ja Nuggetsilta Maduabumin pelioikeudet.
Elokuussa 2015 Maduabum teki sopimuksen Islannin pääsarjaan, mutta syyskuussa hän siirtyi suomalaiseen Korisliigassa pelanneeseen Tampereen Pyrintöön. Maduabumin Pyrintö-sopimukseen sisältyi pitkä koeaika, sillä hän saapui Tampereelle aivan kauden alussa ja päävalmentajan mukaan "hyvin keskenkuntoisena". Maduabum pelasikin ensimmäisen Suomen-ottelunsa Pyrinnön reservijoukkueessa I-divisioona A:ssa. Pyrinnön edustusjoukkueessa hän sai peliaikaa vain noin 12 minuuttia ottelua kohden tehden tilastolukemikseen 2,1 pistettä, 3,4 levypalloa ja 0,9 torjuntaa ottelua kohden. Marraskuun alussa Pyrintö luopui Maduabumista.
Maduabum kävi Suomen jälkeen näytillä Puolassa muttei saanut pelaajasopimusta. Helmikuussa 2016, NBA:n siirtotakarajan umpeutuessa, hänen NBA-pelaajaoikeutensa oli tarkoitus siirtyä kaupan myötä Houston Rocketsille, mutta kauppa peruttiin, kun siinä mukana ollut Donatas Motiejūnas ei läpäissyt uuden seuransa lääkärintarkastusta. Heinäkuussa 2016 Maduabumin pelaajaoikeudet siirtyivät NBA:n hallinneelle mestarille Cleveland Cavaliersille, joka antoi 76ersille vastineeksi käteiskorvauksen ja 76ersin nopeasti sopimuksestaan vapauttaman Aleksandr Kaunin.
Syksyllä 2016 Maduabum siirtyi Japaniin.